Korybantit

Korybantit (), myös kureetit ( tai Kourētes), olivat kreikkalaisessa mytologiassa miespuolisia tanssijoita, jotka osoittivat kunnioitustaan asepuvuissa hurjalla rumpujen soitolla ja tanssilla.

 Euboian korybantit 

Euboian korybantit, jotka olivat Sokoksen ja Komben poikia, toimivat myös Dionysos-jumalan lapsuuden ajan vartijoina, ja tarinan mukaan he myös löysivät lapsen Inon jätettyä tämän kalliolle.Nonnos: ''Dionysiaka 13.135–170 (engl. käännös) Rhean huolehtiessa lapsesta korybantit tanssivat Dionysoksen ympärillä häntä arvostaen lyöden yhteen kilpiään ja miekkojaan.Nonnos: Dionysiaka 9.160–168 (engl. käännös)

 Samothraken korybantit 

Samothraken korybanttien alkuperästä on monia erilaisia versioita. Mahdollisia vanhempia voisivat olla:

 Zeus ja KalliopeStrabon: Geografika iii.1.19–22 (engl. käännös)
 Apollon ja Rhetia
 Apollon ja ThaleiaApollodoros: Bibliotheke ('Kirjasto') 1.3.4 (engl. käännös)

Samothraken korybantit olivat äitijumalatar Kybelen seuralaisia, jotka palvelivat jumalatarta hurjin menoin kuin riivattuina.Diodoros Sisilialainen: Historian kirjasto 5.49.2–3 (engl. käännös)

 Kreetan kureetit 

Kreetan kureetit olivat kolme, viisi tai yhdeksän tanssijaa, jotka kunnioittivat Rheaa, kreetalaista vastinetta Kybelelle. Yleisimmin heidän alkuperäkseen mainitaan Gaia, maaDiodoros Sisilialainen: Historian kirjasto 5.65.1 (engl. käännös), tai vaihtoehtoisesti he saivat alkunsa Uranoksen kuohitsemisesta syntyneistä veritipoista.Ovidius: Muodonmuutoksia iv.282 (engl. käännös)

Rhea uskoi heille Kronokselta salaa synnyttämänsä Zeuksen hoivaamisen. Kureettien tuli peittää Zeuksen äänet kilpiensä kalkkeella siten, ettei Kronos saanut tietää lapsen syntymästä.Apollodoros: Bibliotheke ('Kirjasto') 1.1.6 (engl. käännös)

 Lähteet 

Luokka:Kreikkalainen mytologia